Diari Oficial de la Generalitat Valenciana


Sumari del DOGV 2971, del 15-04-1997 (1997/6755)

ORDRE de 25 de març de 1997 de la Conselleria de Cultura, Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, ubicats en la Comunitat Valenciana, per a la realització i el desenvolupament de projectes d'acció professional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2971

Data del DOGV
:   15-04-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/6755


Data del document
:   25-03-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de març de 1997 de la Conselleria de Cultura, Educació i Ciència, per la qual es convoca concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, ubicats en la Comunitat Valenciana, per a la realització i el desenvolupament de projectes d'acció professional.  
El procés d'inserció dels joves estudiants en la vida activa i professional rep cada dia més atenció per part del sistema educatiu, incorporant-se en els Projectes Educatius dels centres docents Projectes d'Acció Professional, consistents en una diversitat d'accions amb l'objectiu comú de facilitar als alumnes mecanismes d'inserció laboral i de preparació per a l'autoocupació, buscant noves vies d'integració del jove en el seu entorn laboral i social.  
Les activitats previstes en els projectes d'acció professional requereixen l'ús de recursos suplementaris als usats tradicionalment en el sistema educatiu, per això és considera necessari el seu permanent suport i potenciació.  
Per això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Primer. Convocatòria  
1. Convocar concurs públic per a la concessió d'assignacions per despeses extraordinàries de funcionament i subvencions a centres docents no universitaris, públics i privats concertats, respectivament, per a la realització i el desenvolupament de projectes d'acció professional.  
2. Aprovar les bases per les quals es regirà la convocatòria, que s'inclouen en l'annex I a aquesta Ordre i el model de sol.licitud que hi consta en l'annex II  
Segon. Finançament.  
1. La quantitat global màxima destinada a l'assignació per despeses extraordinàries de funcionament als centres docents públics dependents de la Conselleria de Cultura, Educació i Ciència serà de 45.784.923 PTA, a càrrec del crèdit existent en el programa 421.30, del Capítol II del Pressupost de la Generalitat Valenciana per a 1997.  
2. La quantitat global màxima destinada a les subvencions a centres docents concertats serà de 3.000.000 de pessetes, a càrrec del crèdit existent en la línia pressupostària 413, del programa 421.30, pertanyents al Capítol IV del Pressupost de la Generalitat Valenciana per a 1997.  
3. L'assignació per despeses extraordinàries de funcionament i la concessió de subvencions té com a finalitat sufragar totalment o parcialment les despeses que al centre educatiu li genere el desenvolupament del projecte d'acció professional, per la qual cosa la quantitat concedida mitjançant aquesta convocatòria no podrà excedir el total de la despesa que genere la realització del projecte.  
DISPOSICIONS FINALS  
Primera  
Es delega en el director general d'Ordenació i Innovació Educativa i Política Lingüística la facultat per concedir aquestes ajudes i subvencions i se l'autoritza perquè dicte les resolucions necessàries per al desenvolupament i l'execució d'aquesta ordre.  
Segona  
Aquesta Ordre entrarà en vigor l'endemà de la seua publicació en el Diari Oficial de la Generalitat Valenciana.  
Tercera  
Contra aquesta Ordre, que posa fi a la via administrativa, podrà interposar-se, amb la comunicació prèvia al conseller de Cultura, Educació i Ciència, recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació, d'acord amb el que estableix l'article 110 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú i els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre recurs que s'estime procedent.  
València, 25 de març de 1997  
El conseller de Cultura, Educació i Ciència,  
Francisco Camps Ortiz  
ANNEX I  
Bases de la convocatória  
Primera. Objecte i característiques dels projectes.  
L'objecte de les assignacions per a despeses extraordinàries de funcionament i subvencions és potenciar que els centres docents integren en el seu Projecte Educatiu de Centre un projecte d'acció professional, consistent a implantar i desenvolupar accions que faciliten la inserció professional dels joves estudiants, mitjançant experiències innovadores d'orientació laboral, simulació empresarial, processos de transició a la vida activa, o altres, partint de l'entorn economicosocial on es desenvolupa el centre i buscant unes relacions permanents amb empreses i institucions col.laboradores, per a la realització de la formació en centres de treball i com a mecanisme d'intercanvi de coneixements tecnologicopràctics i de prestació mútua de serveis. Els Projectes d'Acció Professional podran contenir una gran diversitat d'accions en les quals s'impliquen diferents seminaris, departaments o àrees del centre educatiu de manera coordinada.  
Segona. Tipus de projectes  
Els projectes d'acció professional que es presenten podran fer referència a:  
a) Accions sobre la continuïtat d'un projecte presentat en anteriors convocatòries.  
b) Accions d'un nou projecte.  
Tercera. Participants  
Podran acollir-se a aquestes assignacions i subvencions els centres públics i privats concertats de la Comunitat Valenciana, respectivament, de nivells no universitaris.   
La consideració de centre privat concertat s'entendrà quan les accions del projecte es destinen a alumnes matriculats en ensenyaments concertats o convinguts amb la Conselleria de Cultura, Educació i Ciència.  
Cada centre docent només podrà presentar un projecte d'acció professional.  
Quarta. Termini i formalització de sol.licituds  
1. El termini de presentació de sol.licituds serà de 30 dies naturals a partir de l'endemà de la publicació d'aquesta Ordre en el Diari Oficial de la Generalitat Valenciana. Si el termini finalitza en dia inhàbil, o en dissabte, s'entendrà prorrogat fins el primer dia hàbil següent.  
2. El director o titular del centre que opte a la convocatòria haurà de presentar instància, segons el model de l'annex II a aquesta Ordre, en la Conselleria de Cultura, Educació i Ciència; Direcció General d'Ordenació i Innovació Educativa i Política Lingüística; Servei de Formació Professional; Avda. Campanar, 32, 46150 València, fent ús de qualsevol de les formes que estableix l'article 38.4 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú.  
Cinquena. Sol.licituds i documentació.  
Les instàncies aniran acompanyades de:  
1) Còpia original del projecte, on s'inclourà memòria econòmica.  
2) Certificació de l'acord del Consell Escolar, o de l'òrgan corresponent en què conste l'aprovació del nou projecte o la realització de noves activitats de continuació d'un projecte anterior.  
3) Memòria de les activitats realitzades en etapes anteriors, que inclourà l'avaluació i la justificació del seu seguiment, en aquells casos que es presente un projecte de continuïtat.  
Sisena. Selecció dels projectes  
Es constituirà una comissió de selecció que estudiarà els projectes, elaborarà llistes provisionals amb les dotacions econòmiques a concedir, resoldrà les eventuals reclamacions i finalment elevarà al director general d'Ordenació i Innovació Educativa i Política Lingüística proposta de resolució de la convocatòria.  
La comissió de selecció estarà integrada per:  
President:  
- El cap de l'Àrea d'Ordenació, Innovació i Formació Professional.  
Vocals:  
- El cap del Servei de Formació Professional.  
- El cap de la Secció d'Iniciació Professional.  
- Un representant de la Inspecció Educativa, nomenat pel secretari general de la Conselleria de Cultura, Educació i Ciència.  
- Un representant d'un centre docent no universitari, nomenat pel director general d'Ordenació i Innovació Educativa i Política Lingüística.  
- Un representant de l'Àrea d'Ordenació, Innovació i Formació Professional, nomenat pel cap de l'Àrea.  
- Un tècnic de la Secció d'Iniciació Professional, que hi actuarà com a secretari.  
Setena. Criteris de selecció  
Els projectes presentats seran seleccionats d'acord amb els criteris següents:  
a) Per accions que vinculen i afavoresquen la implicació d'empreses, organismes o institucions en l'activitat del centre educatiu (màx. 3 punts).  
b) Per la coordinació existent entre les activitats proposades en el projecte i les de la resta del centre docent (màx. 3 punts).  
c) Per l'adequació del projecte a l'entorn socioeconòmic del centre (màx. 2 punts).  
d) En igualtat de condicions es donarà prioritat als centres que hagen estat seleccionats en convocatòries anteriors.  
Vuitena. Publicació de la resolució  
1. Llista provisional.  
La relació provisional de projectes seleccionats, amb la dotació econòmica proposada, es farà pública en els taulers d'anuncis de la Conselleria de Cultura, Educació i Ciència i de les Direccions Territorials de Cultura i Educació.  
Es donarà un termini de 8 dies naturals per presentar eventuals reclamacions davant la comissió de selecció. Aquesta resoldrà les reclamacions i elevarà proposta de resolució al director general d'Ordenació i Innovació Educativa i Política Lingüística. En cas que el termini indicat finalitze en dia inhàbil, o en dissabte, s'entendrà prorrogat fins el primer dia hàbil següent.  
2. Resolució.  
Vista la proposta de la comissió de selecció, el director general d'Ordenació i Innovació Educativa i Política Lingüística, dictarà resolució, que serà publicada en el Diari Oficial de la Generalitat Valenciana.  
Contra aquesta resolució, els centres privats concertats podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació, de conformitat amb el que disposen els articles 58 i següents de la Llei de la Jurisdicció Contenciosa Administrativa, de 27 de desembre de 1956.  
El termini màxim per resoldre la convocatòria serà de tres mesos, comptadors des de la publicació d'aquesta Ordre en el Diari Oficial de la Generalitat Valenciana.   
Si no recau resolució expressa en el termini establert, les sol.licituds s'entendran desestimades, sense perjudici d'allò que es dispose quan es dicte la resolució expressa.  
Novena. Quantia i percepció de les assignacions per a despeses extraordinàries de funcionament i subvencions.  
1. S'estableix com a quanties màximes d'assignació o subvenció:  
a) per projecte nou, la quantitat de 800.000 PTA.   
b) per a la continuïtat de projectes anteriors, la quantitat de 600.000 PTA.  
2. L'efectivitat de la resolució, adjudicant les despeses extraordinàries de funcionament i les subvencions, quedarà condicionada a l'expressa acceptació de les quanties que s'hi indiquen, per part dels directors dels centres públics i per part dels titulars de centres privats, en el termini d'un mes des de la seua publicació en el Diari Oficial de la Generalitat Valenciana.  
3. Els centres públics dependents de la Conselleria de Cultura, Educació i Ciència, rebran l'assignació en concepte de despeses extraordinàries de funcionament, i hauran de justificar aquest segons el que preveu l'Ordre de 2 de maig de 1991, de la Conselleria de Cultura, Educació i Ciència (DOGV de 9 de juliol) modificada per l'Ordre de 19 de febrer de 1993, de la Conselleria de Cultura, Educació i Ciència (DOGV de 16 d'abril).  
4. Els centres privats concertats, per poder percebre la subvenció atorgada, hauran de justificar documentalment, mitjançant originals o fotocòpies compulsades de factures o rebuts, davant la Direcció General d'Ordenació i Innovació Educativa i Política Lingüística les despeses que, específicament ha comportat el desenvolupament del projecte, així com justificar estar al corrent de les seues obligacions tributàries i davant la Seguretat Social, segons l'establit a l'Ordre de 30 de maig de 1996, de la Conselleria de Economia i Hisenda (DOGV de 21 de juny), prèviament al lliurament dels pagaments. S'estableix com a data límit per a les esmentades justificacions el 30 d'octubre de 1997, transcorreguda aquesta data sense presentar la documentació s'entendrà que es renuncia a la subvenció.  
Desena. Obligacions dels beneficiaris.  
L'acceptació de l'assignació o subvenció obliga els centres docents a:  
1) Realitzar el projecte en els termes del presentat a la convocatòria.  
2) Trametre al Servei de FoOnze. Seguiment  
La Inspecció Educativa i, si s'escau, el Servei de Formació Professional, de la Direcció General d'Ordenació i Innovació Educativa i Política Lingüística, durà a terme el seguiment, l'orientació i l'avaluació del desenvolupament dels projectes.  
Dotzena. Retirada de la documentació  
Els projectes que no hagen estat seleccionats podran ser retirats durant el mes següent a la publicació de la resolució de la convocatòria en el Diari Oficial de la Generalitat Valenciana.  
ANNEX II  
Model de sol.licitud  
................................................................................ ............................................................... com a director del centre/ com a titular del centre.......................................................................... ...... codi .............................. localitat ...................................................... CP ................... província ...............................  
Exposa:  
Que, convocat el concurs públic de projectes d'acció professional, per Ordre de la Conselleria de Cultura, Educació i Ciència de data 25 de març de 1997, concorre amb el present projecte coordinat pel professor/s: ........................................................................ que presta/en els seus serveis en aquest centre. El projecte fa referència a: (Ratlleu el que no siga procedent)  
a) Accions noves.  
b) Accions de continuïtat d'un projecte anterior.  
Que, a aquest efecte, adjunta la documentació següent:  
1. Còpia original del projecte.  
2. Certificat de l'acord del Consell Escolar, o òrgan corresponent, aprovant el projecte.  
3. Memòria de les activitats anteriors amb justificació de la seua continuïtat (per al cas b).  
Per tot això sol.licita participar en l'esmentat concurs, acceptant les bases que en l'Ordre s'expliciten.  
..................................., ...... d ................. de 1997  
Signat: ................................  
Direcció General d'Ordenació i Innovació Educativa i Política Lingüística  
Conselleria de Cultura, Educació i Ciència. València.